CELEX: 32015D1159
Language: hr
Date: 2015-07-13 00:00:00
Title: Provedbena odluka Komisije (EU) 2015/1159 оd 13. srpnja 2015. o mjeri zabrane stavljanja na tržište kutne brusilice koju proizvodi Varo, Belgija, koju je Španjolska poduzela u skladu s Direktivom 2006/42/EZ Europskog parlamenta i Vijeća (priopćeno pod brojem dokumenta C(2015) 4664) (Tekst značajan za EGP)

15.7.2015   
            
            
               HR
            
            
               Službeni list Europske unije
            
            
               L 187/86
            
         PROVEDBENA ODLUKA KOMISIJE (EU) 2015/1159
   оd 13. srpnja 2015.
   o mjeri zabrane stavljanja na tržište kutne brusilice koju proizvodi Varo, Belgija, koju je Španjolska poduzela u skladu s Direktivom 2006/42/EZ Europskog parlamenta i Vijeća
   
      
         (priopćeno pod brojem dokumenta C(2015) 4664)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 11. stavak 3.,
   budući da:
   
               (1)
            
            
               Španjolska je obavijestila Komisiju o mjeri zabrane stavljanja na tržište kutne brusilice tipa Powerplus POWX060, koju proizvodi Varo, Belgija.
            
         
               (2)
            
            
               Kutna brusilica ima oznaku CE u skladu s Direktivom 2006/42/EZ.
            
         
               (3)
            
            
               Razlog za poduzimanje mjere bila je neusklađenost kutne brusilice s osnovnim zdravstvenim i sigurnosnim zahtjevima iz Priloga I. Direktivi 2006/42/EZ, točkama 1.3.2. – Rizik od puknuća tijekom rada, 1.7.3. – Označivanje strojeva i 1.7.4.2. – Sadržaj uputa, jer alat nije prošao provjeru izdržljivosti pri kojem je pukla zaštita diska koji bi zbog toga mogao biti izbačen prema rukovatelju velikom brzinom.
            
         
               (4)
            
            
               Obavijesti je priloženo izvješće o kontroli koje je izradio Laboratorio de Maquinas y Mecanismos, Madrid.
            
         
               (5)
            
            
               Komisija je uputila dopis proizvođaču i distributeru u kojem ih je pozvala da se očituju o mjeri koju je poduzela Španjolska. U odgovoru je proizvođač naveo da je proizvod dobrovoljno povučen s tržišta i da su poduzete korektivne mjere za sljedeće slične proizvode.
            
         
               (6)
            
            
               Dostupnom dokumentacijom, izraženim mišljenjima i mjerama koje su poduzele uključene stranke potvrđeno je da kutna brusilica tipa Powerplus POWX060 ne ispunjava osnovne zdravstvene i sigurnosne zahtjeve određene Direktivom 2006/42/EZ. Stoga je primjereno smatrati mjeru koju je poduzela Španjolska opravdanom,
            
         DONIJELA JE OVU ODLUKU:
   Članak 1.
   Mjera koju je poduzela Španjolska kojom se zabranjuje stavljanje na tržište kutne brusilice tipa Powerplus POWX060 koju proizvodi Varo, Belgija, opravdana je.
   Članak 2.
   Ova je Odluka upućena državama članicama.
   
      Sastavljeno u Bruxellesu 13. srpnja 2015.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 157, 9.6.2006., str. 24.